סמוריים

הסמוריים (שם מדעי: Mustelidae) היא משפחה של בעלי חיים יונקים בסדרת הטורפים. בעבר כללה המשפחה גם את סוגי הבואשים השונים, אך אלו סווגו למשפחה נפרדת הקרויה כיום "בואשיים". הסמוריים נפוצים בכל היבשות למעט אוסטרליה ואנטארקטיקה ובאיים גדולים כמדגסקר. את חברי המשפחה ניתן למצוא באזורי מחיה מגוונים, יבשתיים וימיים. מרביתם ניזונים מבעלי חיים: חולייתנים וחסרי חוליות. המינים במשפחה טורפים מיומנים, שלא יהססו להכניע טרף גדול מהם, מסוגלים ללכוד את טרפם תוך כדי שחייה, על העצים וכן במחילות באדמה (בהתאם למין). בהכללה, גופם מוארך בעל רגליים קצרות (סמורים). ישנם מינים בעלי גוף גלילי יותר (גיריות). גודלם נע בין 114 מ"מ למטר, משקלם נע בין 35 גרם ל-45 קילוגרם. הם בעלי בלוטות ריח מפותחות הממוקמות בפי הטבעת, ומשמשות אותם למטרות רבות, בעיקר לסימון טריטוריה והגנה עליה. הזכרים גדולים מהנקבות ב-25% באותו מין. האוזניים קצרות. הציפורניים קבועות ואינן נשלפות, במינים מסוימים (שחופרים מחילות) הן עבות ביותר. בישראל מצויים בטבע חמישה מינים של סמוריים: לוטרה אירופית, סמור משויש, דלק הסלעים, גירית מצויה וגירית הדבש. ייתכן שגם המין חמוס השלגים חי בחרמון, אחרי שנכחד מעוד אזורים בארץ. כמו כן מגדלים בבית את החמוס המבוית. חלוקות מסוימות רואות בפנדה אדומה אחד מסוגי המשפחה. אך יש להזכיר כי בעבר השתייך לדוביים ולראקוניים. כיום נמצא במשפחה משל עצמו. הסמוריים והבואשיים נבדלים משאר הטורפים במערכת השיניים- התנוונות הטוחנת השנייה בטור העליון. הימצאותם של בלוטות ריח מפותחות אצל הבואשיים, היו עוד עילה להימצאותם במשפחה זו. אך כיום מסיקים כי התפתחות הבלוטות קשורה לתופעת אבולוציה מתכנסת. אצל הבואשיים הבלוטה בצורת פטמה (בעל יכולת כוונון) ואילו אצל הסמוריים היא מעין תעלה. בעבר המשפחה נחלקה ל-2 תת-משפחות: לוטרות וסמורים. כיום המשפחה כוללת כ-23 סוגים ב-8 תת-משפחות ולעוד כמה סוגים נכחדים: תת משפחה לוטרות (Lutrinae) סוג לוטרה חסרת-טופר (Aonyx) מין לוטרה חסרת-טופר אפריקאית (Aonyx capensis) מין לוטרה חסרת-טופר קונגולזית מין לוטרה חסרת-טופר אסייתית (Aonyx cinerea) סוג ומין יחיד לוטרת הים (Enhydra lutris) סוג לוטרה (Lutra) מין לוטרה אירופית (Lutra lutra) מין לוטרה יפנית (Lutra nippon) מין לוטרה שעירת-אף (Lutra sumatrana) סוג ומין יחיד לוטרת ענק (סארו) (Pteronura brasiliensis) סוג ומין יחיד לוטרה מנוקדת-צוואר (Hydrictis maculicollis) סוג לוטרת נהר (Lontra) מין לוטרה נאוטרופית (Lontra longicaudis) מין לוטרה ימית (Lontra felina) מין לוטרה צפון-אמריקנית (Lontra canadensis) מין לוטרה דרום-אמריקנית (Lontra provocax) סוג ומין יחיד לוטרה מלאית (לוטרה חלקת-פרווה; Lutrogale perspicillata) תת משפחה סמורים (Mustelinae) סוג סמור (Mustela) מין הרמין (Mustela erminea) מין חמוס השלגים (Mustela nivalis) מין חמוס מבאיש (Mustela putorius) ותת-המין חמוס מין חמוס סיבירי (Mustela sibirica) מין סמור האמזונאס (Mustela africana) מין סמור הררי (Mustela altaica) מין חמוס ערבות (Mustela eversmanii) מין סמור קולומביאני (Mustela felipei) מין סמור ארך-זנב (Mustela frenata) מין סמור יפני (Mustela itatsi) מין סמור צהוב-בטן (Mustela kathiah) מין חורפן אירופי (Mustela lutreola) מין סמור הרים אינדונזי (Mustela lutreolina) מין חמוס שחור-רגל (Mustela nigripes) מין סמור מלאי (Mustela nudipes) מין סמור מפוספס-גב (Mustela strigidorsa) מין סמור מצרי (Mustela subpalmata) סוג חורפן (Neovison) מין חורפן ים (Neovison macrodon) - נכחד מין חורפן אמריקאי (Neovison vison) סוג ומין יחיד סמור פטגוני (Lyncodon patagonicus) תת-משפחה גריזונים (Galictinae) סוג גריזון (Galictis) מין גריזון גדול (Galictis vittata) מין גריזון קטן (Galictis cuja) סוג ומין יחיד סמור משויש (Vormela peregusna) סוג חמוס מפוספס או זוריל (Ictonyx) מין חמוס מפוספס סהרי (Ictonyx libycus) מין בואש אפריקני (Ictonyx striatus) סוג ומין יחיד סמור אפריקאי (Poecilogale albinucha) תת-משפחה דלקים (Martinae) סוג דלק (Martes), בן 8 מינים מין דלק סיבירי (Martes zibellina) מין דלק הסלעים (Martes foina) מין דלק אמריקאי (Martes americana) מין דלק צהוב-גרון (Martes flavigula) מין דלק נילגירי (Martes gwatkinsii) מין דלק אירופי (Martes martes) מין דלק יפני (Martes melampus) מין דלק דייג (Martes pennanti) סוג ומין יחיד גרגרן (Gulo gulo) סוג ומין יחיד טאירה (Eira barbara) תת משפחה גיריות (Melinae) סוג גירית (Meles) מין גירית מצויה (Meles meles) מין גירית אסייתית (Meles leucurus) מין גירית יפנית (Meles anakuma) סוג ומין יחיד גירית דובית (Arctonyx collaris) סוג גירית סמורית (Melogale) מין גירית סמורית בורנאית (Melogale everetti) מין גירית סמורית סינית (Melogale moschata) מין גירית סמורית ג'אווה (Melogale orientalis) מין גירית סמורית בורמזית (Melogale personata) מין גירית סמורית וייטנאמית (Melogale cucphuongensis) תת משפחה גיריות דבש (Mellivorinae) סוג גיריות דבש (Mellivora) מין גירית הדבש (Mellivora capensis) תת-משפחה גיריות אמריקאיות (Taxidiinae) סוג ומין יחיד גירית אמריקאית (Taxidea taxus) תת-משפחה Oligobuninae - נכחדה. בה המגליקטיס והזודיולסטיס סוגים נכחדים נוספים: כאמיטאטקסוס (Chamitataxus) Corumictis Cyrnaonyx אקורוס (Ekorus) אאומליבורה (Eomellivora) Hoplictis Plesictis פלסיוגולו (Plesiogulo) סתניקטיס (Sthenictis) Teruelictis Trochictis אסטרטגיות הרבייה שונות בין המינים. מרביתם פוליגמיים. מספר מינים חברותיים ואחרים יחידאים. מבנה חברתי בקבוצה משתנה ממין למין. הזדווגות ממושכת מעודדות את הביוץ, והפריה לא מתרחשת אלא כעבור שעות אחדות מתחילת קיום יחסי המין. הרבייה היא עונתית. אורך תקופת הרבייה משתנה ממין למין, אך לרוב 3–4 חודשים. מרבית המינים חווים השרשה איטית (delayed implantation) של העובר, הנמשכת כ-10 חודשים בצוואר הרחם. השלב הבא הוא ההיריון, הנמשך 30–65 ימים, בסופו ממליטה הנקבה פעם יחידה - מספר משתנה של גורים. הגורים נולדים עיוורים וחסרי ישע, ותלויים בהגנת האם. הגורים נגמלים מינקות בגיל חודשיים לערך. הם מגיעים לבגרות בין 8 חודשים לשנתיים לאחר הלידה. אורך חיים 5–20 שנים בהתאם למין. פעילים ביום או בלילה, בהתאם למין. גמישים בהתאם לצורת גופם. חלקם טפסנים מצוינים או שחיינים מצוינים. מינים רבים מבלים את מרביתם זמנם על האדמה, אחרים בתוך כוכים ומחילות. חושים מפותחים הם הראייה, השמיעה ובעיקר הריח. בלוטות הריח הן מרכיב חשוב בתקשורת תוך-זוויגית ובין-זוויגית, עוצמת הריח ומידת השימוש בבלוטה משתנה ממין למין. על אף שמרביתם ניזונים מבעלי חיים וממזון שמקורו מהחי, הם ניזונים לעיתים מחומר צמחי. אסטרטגיית הלכידה היא מקריות יותר מהתמחות, אולם מינים רבים מותאמים ללכידת יונקים קטנים. מספר מינים ידועים כאוגרי מזון. אויביהם הטבעיים של הסמוריים הם נחשים גדולים, טורפים גדולים, דורסי יום ודורסי לילה. הסמוריים עוזרים בבקרת מספרם של מכרסמים רבים הנחשבים מזיקים. אולם הם לעיתים גם אחראיים לתמותתם של יונקים ועופות נדירים. מינים מסוימים נחשבים כמזיקים בגלל פגיעתם במשק האדם, איומם על המגוון הביולוגי ויכולתם להעביר מחלות כשחפת הבקר הפוגעת בבקר וכלבת. מינים רבים ניצודים בידי האדם שחושק בפרוותיהם (חלקם יקרות ערך). מינים מסוימים עברו ניסיונות ביות ומגודלים כחיות שעשועים. 38% מכלל מיני הסמוריים נמצאים בסיכון בשל פגיעה במקום חיותם ובשל ציד. סמוריים, באתר ITIS (באנגלית) סמוריים, באתר NCBI (באנגלית) סמוריים, באתר Animal Diversity Web (באנגלית) סמוריים, באתר האנציקלופדיה של החיים (באנגלית) סמוריים, באתר GBIF (באנגלית) סמוריים, באתר אנציקלופדיה בריטניקה (באנגלית)